open-index/open-wikipedia-markdown huggingface dataset:
Omar Daniel

**Omar Daniel Assegaf** (lahèr è tanggal 9 April 1995) panèka aktor bân model asal Indonesia sè keturunan Arab, Jhâbâ, bân Bâlândhâ. Salèrana molaè kasohor bherkat peranna è serial televisi *Anugerah Cinta*.

## Kaoḍi'ân awwâl
Omar lahèr kalabân Omar Daniel Assegaf tangghâl 9 April 1995, è Surakarta, Jhâbâ Tengnga. Salèrana panèka ana' bungso dâri empa' tarètanan. Omar asakola è SMA Bhâthèk 1 Sorakarta tor lulus taon 2013. Saterrossa nerrossaghi sakola’an è Universitas Mercu Buana è Jakarta. Salèrana lulus kalabân gelar Sarjana è bidang Studi Komunikasi kalabân IPK 3,75.

## Karir
Omar amolaè karierra è dunnya hiburan mènangka dhâddhi bintang iklan Nivea Men è taon 2015.

## Filmografi

### Fèlem
**Mènangka andi' perran penting**

## Sombher
Somangka

**Somangka** otabâ ḍâlem bhâsa Inḍonèsia panèka semangka, keramboja, tembikai, otabâ mendikai (*Citrullus lanatus*, suku mun-tèmunan otabâ *Cucurbitaceae*) panèka tamennan sè arambât sè asalla ḍâri ḍaèra satengnga ghurun è Afrika bâgiyân lao'. Tamennan panèka ghi' akaè' kalabân macemma labu (*Cucurbitaceae*), mèlon (*Cucumis melo*), bân mun-tèmunan (*Cucumis sativus*). Somangka biasana èpanèn buwâna ka'angghuy èdhâ'âr tarappa'an seggher otabâ èghâbây jus. Bighina samangka sè èpakerrèng bân èsangngar jhughân biasa èdhâ'âr èssèna (*kotiledon*) mènangka kowaci.

## Katerrangan
Saka'ḍimma angghuta suku mun-tèmunan laènna, *habitus* tamennan somangka panèka arambât, tapè ta' bisa abhângon ramo' *adventif* bân ta' bisa arambât ka attas. Somangka tombu kalabân cara arambât, kalaban rambâddhâ coma bisa nyapa' 3 kantos 5 mèter. bhungkana onnyèl, aseggi, ḍâunna lèbâr bân abulu. Lanjhângnga ḍâunna ra-kèra 3-25 cm kalabân lèbâr 1,5 kantos 5 cm. Bâgiyân pèngghir ḍâunna agelombang bân bâbâna bâḍâ lu-buluna sè rapet ka tolangnga.

## Somangka Konèng
Somangka konèng panèka macemma somangka sè anḍi' dhâghing buwâ abârna konèng, bhidhâ kalabân somangka mèra sè lebbi omom èkataowè orèng. Bhidhâna bârnana somangka panèka èsebbhibbhâghi sareng kanḍungan *pigmen* sè bhidhâ, somangka mèra nganḍung *likopen*, seddheng samangka konèng panèka nganḍung *beta-keroten*, pigmen sè abherri' bârna konèng otabârèn è wâ'-buwâ'ân bân ghângan.

## Sombher
Song Hye-kyo

**Song Hye-kyo (**bhâsa Korèa: 송혜교, lahèr 22 Novèmber 1981) panèka aktris bân model dâri Korea Lao'. Salèrana ngaollè kasuksèsan lèbât serial televisi *Autumn in My Heart* (2000), *All In* (2003), *Full House* (2004), *That Winter, The Wind Blows* (2013), bân drama hit *Descendants of the Sun* (2016). Salèrana jhughân abintangih è fèlem *Hwang Jin Yi* (2007), *The Grandmaster* (2013), *My Brilliant Life* (2014), bân *The Queens* (2015).

È taon 2017, salèrana bâdâ è posisi 7 è dhâftar Korea Power Celebrity majalah Forbes, bân 6 è taon 2018. Kasuksèsanna drama televisi Song internasional  aghâbây salèrana mènangka bintang Hallyu sè palèng tèngghi.

## Kaodi'ân awwâl
È bâkto Song lahèr, Song  sakè' sarah kantos orèng towana bân dokter ta' nyangka bhâkal salamet. Saellana bârâs, orèng towana Song adaftaraghi kalahèranna è tangghâl 26 Pèbruwari 1982 (bânnè tangghâl kalahèranna sè sabhenderrâ, 22 Novèmber 1981). Orèng towana Song apèsa è bâkto ghi' kènè', bân rabât bi' emma'na. Salèrana apinda dâri kennengngan kalahèranna è Daegu ka Distrik Gangnam è Seoul, è dissa' salèrana alatèyan mènangka skater figure è sakola'an SD tapè ambu è bâkto salèrana ghi' kellas bâllu'. Song panèka ana' sèttong.

Song ngangghep salèrana todusân bân introvert, tapè è bâkto asakola è SMA Ewha Girls', ghuru SMA-na ngajhâri jhâ' salèrana andi' "kepribadian sè ceria, salèrana akor bân ca-kancana bân salanjhângnga bâdâ è dâlem suasana sè cè' sennnengnga." Song Hye-kyo asakola è Universitas Sejong, tempatta Song ngala' jurusan Seni Fèlem.

Song Hye-kyo ḍâ'aḍâ'ân maso' ka industri hiburan è taon 1996 bâkto mennang lomba musik SunKyung. Drama sè partama panèka Merry Morning (1996). Molaè jârèya, salèrana ampon abintagih bânnya' drama Korea, è antarana *Autumn in My Heart* (2000) kalabân Song Seung-heon bân Won Bin, bân *Full House* (2004) kalabân *Rain*, sè aghâbây salèrana èkennal è sabbhân Asia.

**2013–samangkèn: Kebangkitan karier**

Song Hye-kyo abâli pole sareng Noh Hee-kyung, sastrawan bân sutradara Worlds Within, è That Winter, the Wind Blows, remake 2013 dâri drama Jepang 2002 Ai Nante Irane Yo, Natsu ("I Don't Need Love, Summer"). Salèrana andi' perran mènangka ahli bâris buta è melodrama, è adâ'na orèng lakè' sè apura-pura mènangka alè'na sè ella abit èlang (èperanaghi sareng Jo In-sung). È mosem cèllep jârèya, Wind Blows bâdâ èpuncak nomer sèttong è timeslot-na è bâkto ètayangaghi, bân Song bân Jo èpoji polana penampilanna.

## Sombher
Muhammad Ali (militer, lahir 1967)

Muhammad Ali (lahèr 9 April 1967) panèka sala sèttong *perwira* tèngghi *TNI* Angkadhân *Laut* sè ajabat mènangka Kopala *Staf TNI* Angkadhân *Laut* sajjhek 28 Dèsèmber 2022. Panjhânnânganèpon panèka lulusân *Akademi* Angkadhân *Laut (AAL)* taon 1989.

Ali, ècatet perna nengghunè pan-bârâmpan jabadhân pentèng. Panjhânnânganèpon panèka mantan ajudân Bâkkèl Prèsiden RI Boediono. Saterrossèpon panjhânnânganèpon ajabât *Kasguskamlabar, Pati Sahli Kasal* Bidhâng *Èkojemen*, *Staf* Khosos *Kasal*, *Danguskamlabar*, *Waasrena Kasal, Gubernur AAL, Koorsahli Kasal, Pangkoarmada I, Asrena Kasal, Pangkogabwilhan I*, bân sè palèng akhèr mènangka Kopala *Staf TNI* Angkadhân *Laut.*

Panèpanèpon jhughân aktif nuro’i *simposium* sarta *seminar nasional* bân *internasional* è bânnya' naghârâ akaḍhi *Amèrika Serikat, Singapura, Malaysia, Sri Lanka, Korea* Lao', *Bangladesh*, bân laèn-laènnèpon.

## Riwayât panḍhiḍhighân
* *AAL* angkadhân sè kapèng 35 (1989)
* *Dikpasiswa* angkadhân sè kapèng 2 (1990)
* *Dikcawakkasel XXVII* (1990–1991)
* *Kursus Ausbildung Waffengerat U Boote 206 (kapal selam U-206 è Jerman* (1997)
* Panḍhiḍhighân *Internasional PWO è Inggris* (1998)
* *Int. Submarine Warfare è Inggris (1999)*
* *Diklapa II Koum* angkadhân sè kapèng 14 (2000)
* *Sustekdikpa TNI AL (2001)*
* *Seskoal* angkadhân sè kapèng 40 (2003)
* *Sus Danlanal TNI AL (2004)*
* *Lemhannas PPSA* angkadhân XXI (2017)
* *S1 Èkonomi*
* *S2 Manajemen*
* *S3 Manajemen Universitas Trisakti (2023)*

## Karièr militer
Lètnan Duwâ' kantos Kaptèn

* *Perwira Depops KRI Sigalu 857 (1990)*
* *Ass Padiv Ekasen KRI Nanggala 401 (1992)*
* *Perwira Terpedo KRI Pasopati (1993)*
* *Padivkom KRI Nanggala 402 (1995)*
* *Kadep Leksen KRI Nanggala 402 (1996)*

*Mayor*

* *Kasi Taktik Sops Satsel Koarmatim (1996)*
* *Kadalsen Divlat Dep Sewaco Puslatlekdalsen Kodikal (2000–2003)*
* *Palaksa KRI Nanggala 402 (2003–2004)*

*Lètnan Kolonèl*

* *Komandan KRI Nanggala 402 (2004–2006)*
* *Pasops Satsel Koarmatim (2006)*
* *Pabandya Renstra Paban I Renstra Srena KSAL (2006–2009)*

*Kolonèl*

* *Asops Danlantamal VI/Makassar (2009–2010)*
* *Dansatsel Koarmatim (2010–2011)*
* *Danlanal Dumai (2011–2012)*
* *Ajudan Wakil Presiden RI (2012–2014)*
* *Kasguskamlabar (2014–2015)*

*Laksamana Pertama*
* *Pati Sahli Kasal* Bidhâng *Èkojemen* (2015)
* *Staf* Khosos *Kasal* (2015)
* *Danguskamlabar (2015–2017)*
* *Waasrena Kasal (2017–2018)*

*Laksamana* Ngodâ

* *Gubernur AAL (2018–2019)*
* *Koorsahli Kasal (2019)*
* *Pangkoarmada I (2019–2020)*
* *Asrena Kasal (2020–2021)*

*Laksamana Madya*

* *Pangkogabwilhan I (2021–2022)*

*Laksamana*

* Kopala *Staf TNI* Angkadhân *Laut (KSAL, 2022*–samangkèn)

## Sombher
Alec Baldwin

**Alexander Rae Baldwin III** (lahèr 3 April 1958) iyâ arèya aktor, penulis, produser, komedian Amèrika, bân aktivis politik. Angghuta ḍâri Baldwin family, salèrana sè palèng towa ḍâri pa'-empa' tarètan Baldwin brothers, kabbhi aktor. Baldwin pertama kalèna ngaollè pangakowan sè kalowar è mosèm ennem bân pètto' CBS drama televisi *Knots Landing*.

## Filmografi

### Film

## Referensi


## Pranala Lowar

* **** Situs web resmi Alec Baldwin
Warren Beatty

**Henry Warren Beatty** (né **Beaty**; lahir 30 Maret 1937) iyâ arèya aktor bân sè aghâbây film Amèrika. Karierra ella ajhâlân selama lebb ḍâri 6 dekade, bân salèrana ella narèma penghargân Academy Award bân 3 Golden Globe Awards. Salèrana jhughân narèma Irving G. Thalberg Award è taon 1999, BAFTA Fellowship è taon 2002, Kennedy Center Honors è taon 2004, Cecil B. DeMille Award è taonn 2007, bân AFI Life Achievement Award è taon 2008.

## Filmografi

* *Splendor in the Grass* (1961)
* *The Roman Spring of Mrs. Stone* (1961)
* *All Fall Down* (1962)
* *Lilith* (1964)
* *Mickey One* (1965)
* *Promise Her Anything* (1965)
* *Kaleidoscope* (1966)
* *Bonnie and Clyde* (1967) (also producer)
* *The Only Game in Town* (1970)
* *McCabe & Mrs. Miller* (1971) (also writer)
* *$* (1971)
* *Year of the Woman* (1973) (documentary)
* *The Parallax View* (1974)
* *Shampoo* (1975) (also producer and co-writer with Robert Towne)
* *The Fortune* (1975)
* *Heaven Can Wait* (1978) (also director, producer, and writer)
* *Reds* (1981) (also director, producer, and writer)
* *George Stevens: A Filmmakers Journey* (1984) (documentary)
* *Ishtar* (1987) (also producer)
* Dick *Tracy* (1990) (also producer and director)
* *Madonna: Truth or Dare* (1991) (documentary)
* *Bugsy* (1991) (also producer)
* *Writing with Light: Vittorio Storaro* (1992) (documentary)
* *Love Affair* (1994) (also writer)
* *Bulworth* (1998) (also producer, director and writer)
* *The Book That Wrote Itself* (1999) (cameo)
* *Town & Country* (2001)
* *Dean Tavoularis: The Magician of Hollywood* (2003) (documentary)
* *One Bright Shining Moment* (2005) (documentary)
**Peran**

## Referensi


## Pranala Lowar

*  di IMDb (dalam bahasa Inggris)
* sophomorecritic.blogspot.com
* E!Online Diarsipkan 2004-10-09 di Wayback Machine.
Burj Khalifa

**Burj Khalifa** (Bhâsa Arab برج خليفة sè artèna 'Mènarah Khalifa'), sè èkennal mènangka Burj Dubai, panèka gheddhung pencakar langngè' è Dubai, Uni Emirat Arab, sè resmi èbukka' è tangghâl 4 Jânuwari 2010. Tèngghina 829,8 meter (2.722 ft).

Burj Khalifa panèka bângunan sè palèng tèngghi sè toman èkaghâbây bi' manossa è dhunnya. È tangghâl 21 Juli 2007 èmolaè dâri alèbedhi Taipei 101 mènangka bhângon sè palèng tèngghi è dhunnya. È tangghâl 12 Sèptember 2007, Burj Khalifa bisa alèbâdhi Menara CN mènangka bhângon sè palèng tèngghi è dhunnya, bân è tangghâl 7 April 2008, bhângon sè palèng tèngghi è dhunnya, KVL-YTV Tower è Blanchard, Amerika Serikat, èlèbâdhi jhughân. Struktur sè palèng tèngghi sè toman èkaghâbây manossa, 645,4 m (2.120 ft) Warsawa Radio Tower, sè èpadhâddhi è taon 1974 (namong robbhu è bâkto renovasi è taon 1991), bisa ngalèbâdhi è tangghâl 1 Sèptember 2008.

## Keceppeḍhân
Burj Khalifa ngangghuy lift kalabân ceppeḍḍhâ 60 km/jhâm otabâ 16.7 m/s. Keceppeḍhân pamèka aropa'aghi sè palèng ceppet è dunnya.

## Lantai
Burj Khalifa ngaandi' 160 lantai. Arèya sè adhâddhiyâghi geddhung sè palèng bânnya' lantaiya è dhunnya. Arèya ngalebbi'i rekor sabellunna sè èraih sareng Willis Tower bân World Trade Center, sè andi' 110 lantai.

## Galèri

### È bâkto pambangunan

## Sombher
Jason Biggs

**Jason Matthew Biggs** (lahèr 12 Mèi 1978) iyâ arèya aktor Amèrika Serikat sè kasohor polana peranna mènangka Jim Levenstein ḍâlem serial film komedi remaja American Pie

## Kehidupan awal
Biggs lahèr è bâgiyân Pompton Plains ḍâri Pequannock Township, New Jersey. Ebhuna, Angela (née Zocco), iyâ arèya perawat, bân ramana, Gary Louis Biggs, âropa'aghi manajer perusahaan palajârân.

## Filmografi

## Referensi


## Pranala luar

* Jason Biggs di X
*  di IMDb (dalam bahasa Inggris)
* (Inggris) Jason Biggs di AllMovie
Iwan Simatupang

**Iwan Martua Ḍongan Simatupang**, lebbi èkennal kalabân Iwan Simatupang (18 Jânuwari 1928 – 4 Agustus 1970), panèka sala sèttong panolès ḍrama, novelis, penyair, bân esai Inḍonèsia.

## Penḍiḍighân bân Karir
**Iwan Martua Ḍongan Simatupang** asakola è HBS è Meḍan, terros nerrossaghi ka sakola’an keḍokteran (NIAS) è Sorbhâjâ, tape ta’ marè. Saellana jâriya, Iwan Simatopang ajhâr antropologi è Universitas Leiḍen (1954–56), ḍrama è Amsterdam, bân filsafat è Universitas Sorbonne è Paris, Perancis, è bâbâna Prof. Jean Wahl è taon 1958. Salèrana jhughân ajhâr è *Full Course International Institute for Social Studies è Den Haag bân Ecole de l'Europe* è taon 1957.

Salèrana aropa’aghi ghuru SMA è Sorbhâjâ, reḍaksi Siasat, akhèrra reḍaksi Warta Harian (1966–1970).

Tolèsanna èterbitaghi è majalah Siasat bân Mimbar Inḍonèsia molaè taon 1952. molaè nolès sajak, namong salastarèna nolès esai, carèta panḍâ', dḍrama, bân novel.

Salèrana perna dhâddhi Komanḍan Pasukan TRIP ban ètangkep è bâkto serangan sè ka ḍuwâ’ sareng polisi Bâlândhâ è Somattra Lao’ (1949); samarèna èpakalowar, salèrana nerrossaghi sakola'an bân lulus ḍâri SMA e Meḍan.

## Karya Sastra
Novel-novel Iwan Simatupang èkategoriaghi dhâddhi novel bâgi para intelektual polana aghânḍhu' pèkkèran abstrak bân metafisika. Novel-novella Iwan Simatupang malarat se ngartè’è orèng awam sabab aghândhu’ ḍalil-argumen filsafat sè ta’ biyasa tor ta’ kabiyasa’an. èssèna novel-novel Iwan Simatupang aropa'aghi okara-okara fungsional kalabân bânnya' pangajuwân masalah.

### ''Kering''
*Kering* aropa’aghi settong novel karyana Iwan Simatupang se nampilaghi Mahasiswa sè cè’ penterra filsafat ban sejarah. Mahasiswa ghâpanèka mèlè oḍi' è kennengngan transmigrasi sè cè' kerrèngnga. mahasiswa maksa ka'angghuy pagghun bân nyoba' ngalè somor kantos akhèrra èpassra'aghi ka RS jiwa. Saellana bârâs, Mahasiswa  ghânèko abâli ḍâ’ ḍaèra kerreng ka'angguy maddhek kottha anyar sambi ngantos ojhân. Namong, ojhân ta' toron, bân Penḍuḍuk è ḍaerah kerrèng ngallè saellana kottah sè èbangun robbhu polana rèmpa'. Namong, mahasiswa ghâpanèka ngajhâk warga ka'angghuy abangun polè kottanah.

*Kering* èterjemahaghi ḍâ' bhâsa Inggris dhâddhi juḍul *Ḍrought* è taon 1978. Terjemahan èlakoni sareng Harry Aveling.

## Sombher
Arswendo Atmowiloto

**Arswenḍo Atmowiloto** (26 November 1948 – 19 Juli 2019) panèka sala sèttong sastrawan bân jurnalis Inḍonèsia sè aktif è pan-bârâmpan majalah bân korran akadhi *Hai* bân *KOMPAS*. Salèrana nolès carèta panḍâ', novel, naskah ḍrama, bân skenario filem.

## Biografi

### Kaoḍi'ân Awwâl
Arswenḍo èlahèrraghi kalabân nyama Sarwenḍo è Surakarta, Jhâbâ Tengnga, è tangghâl 26 Novèmber 1948. Salèrana aobâ nyamana se ḍâ'-aḍâ' dhâddhi Arswenḍo bân nambai nyamana ramana, Atmowiloto, ka nyamana se ḍi-buḍi. Saellana lulus SMA, Arswenḍo maso’ ka jurusân bhâsa ban sastra Fakultas Palatèyan Ghuru Negeri Solo (IKIP Solo), tapè ta’ lulus. È taon 1979, Arswenḍonoro' Program Tolèsân Internasional è Universitas Iowa.

Salèrana mimpin Lokakarya Sastra Pusat Kesenian Jhâbâ Tengnga `è Solo (1972), dhâddhi jurnalis Kompas, tor dhâddhi kapala reḍaksi *Hai*, *Monitor*, tor *Senang*. Taretan lakè'na, Satmowi Atmowiloto, panèka kartunis.

## Lako
Saellana ambu kuliah, Arswenḍo alakoh lalakon sè ta' èkennal, alakoh è pabrik bihun bân pabrik susu. Arswenḍo jhughân alako dhâddhi pramugari sapèḍa bân anak bal. Taon 1971 èterbitaghi cerpèn panḍâ'na sè ka sèttong, "*Sleko*," è majalah Bahari. Molaè taon 1972 dhâddhi kapalana lokakarya sastra è Pusat Kesenian Jhâbâ Tengnga è Solo. È taon 1974, Salèrana dhâddhi konsultan ghâbây bengko penerbit Subentra Citra Meḍia. E taon 1970-an, Arswenḍo noles Kalowarga Cemara, carèta sè kalonta parkara settong kalowarga kènè’ se oḍi’ jhâu ḍâri ibukota. Carèta panèka salastarèna èaḍaptasi dhâddhi sinetron bân filem.

È taon 1980-an, Arswenḍo nolès novel èaḍaptasi ḍâri filem *Serangan Fajar* bân *Pengkhianatan G30S/PKI*. È taon 1986, Arswenḍo dhâddhi kapala eḍitor majalah Monitor. è taon 1988, èpadhâddhi angghuta reḍaksi majalah Senang. Monitor, sè asalla koran, è buḍi arè aoba sareng Arswenḍo dâddhi tabloid sè marèksa filem, televisi, bân hiburân. È eḍisi taon 1990, Tempo nyebbut Arswenḍo "Sastrawan sè palèng proḍuktif è Inḍonèsia".

## Sombher
Ossy Dermawan

Mayor TNI (Purn.) Ossy Dermawan (lahèr 9 November 1976) panèka purnawirawan Tentara Nasional Indonesia Angkatan Dhârât (TNI AD) sè samangkèn ajabat mènangka Wamen ATR/BPN, sabelluna dhâddhi mènangka Staf Pribadi Prèsidèn Republik Indonesia ka-6. Saellana 17 taon adinas è dhunnya militèr, salèrana apinda ka pangabdiyân sipil (pènsiun ngodâ) bân dhâddhi politikus Partai Demokrat.

## Awwâl Kaodi'ân bân Pendidikan
Ossy Dermawan lahèr è Jakarta tangghâl 9 November 1976 dâri kalowarghâ sè arantau dâri  Minang. Eppa'na arantau asli dâri Balingka, Agam bân èbhuna asli dâri Garegeh, Bukittinggi. Salèrana panèka ana' katello' dâri empa' satarètanan.

Salèrana ngawwâli pendidikan formal è SDN Menteng 01 Pagi Jakarta bân alanjut pendidikan ka SMPN 1 Cikini. Saellana panèka, salèrana asakola è SMAN 8 Jakarta. È taon 1994, bâkto maso' kellas II SMA, Ossy noro' program student exchange American Field Service (AFS) bân asakola è Templestowe College, Melbourne, Australia saabiddhâ sataon. Pas akhèrra Ossy lulus dâri SMA 8 taon 1996, lambat sataon polana ghi' asakola è Australia.

Saellana lulus SMA, Ossy sempet ajhâlâni  pendidikan S1 è Univèrsitas Padjajaran bidang studi Akuntansi. Saellana sataon, Ossy pas noro' selèksi Akademi Militèr bân noro' program beasiswa S1 dâri Norwich University, MIlitary School of Vermont di Amerika Serikat. Program beasiswa ka'dinto è pakalowar sareng Prabowo Subianto sè bâkto jârèya ajabat mènangka Danjen Kopassus.

Salèrana ollè gellar sarjana (Bachelor of Science) dual degree (Business Administration dan Computer Information System) dâri Norwich University, Amerika Serikat sè aropa Akademi Militèr swasta palèng towa è Amerika (1819). Salèrana ollè prèstasi mènangka lulusan palèng bhâghus (valedactorian) taon 2000 bân aropa'aghi morèd internasional partama sè dhâddhi lulusan palèng bhâghus sejjhâk  Univèrsitas ka'dinto manjheng taon 1819.

Salèrana ollè gellar Master of Science è bidang Strategic Studies dâri S. Rajaratnam School of International Studies (RSIS), Nanyang Technological University (NTU), Singapura taon 2014.

## Karir Pasca-Militèr
Saellana pènsiun dâri TNI AD, Ossy Dermawan alanjut pangabdiyânna mènangka Asistèn Pribadi Prèsidèn Republik Indonesia ka-6, Susilo Bambang Yudhoyono, dâri taon 2014 kantos 2018. Samangkèn ghi' ajabat mènangka Staf Pribadi Prèsidèn Republik Indonesia ka-6. Salaènna panèka, Ossy jhughân aktif dâlem kagiadhân politik bân sosial, tamaso' dhâddhi Manajer Klub Bola Voli LavAni sejjhâk 2019, Direktur Eksekutif Museum SBY-Ani sejjhâk 2020, tor Bekkèl Sekretaris Jenderal Partai Dèmokrat sejjhâk 2021.

## Sombher-sombher
Ahmad Tohari

**Ahmaḍ Tohari** (lahèr è tangghâl 13 Juni 1948) panèka sala sèttong sastrawan bân tokoh kabhudhâjâ'an Inḍonèsia. Ahmaḍ Tohari lulus ḍâri SMA è Purwokerto. Karjâ monumentala, Ronggeng Ḍukuh Paruk, ampon èterbitaghi ḍâ' pan-bârâmpan bhâsa bân èaḍaptasi dhâddhi film fitur Sang Penari. Sakola'an è Fakultas Keḍokteran Ibnu Khaldun, Jakarta (1967-1970), Fakultas Ekonomi, Universitas Jenderal Soedirman, Purwokerto (1974-1975), bân Fakultas Ilmu Sosial bân Politik, Universitas Jenḍeral Soeḍirman (1975-1966). Tolesan-tolesann Ahmaḍ Tohari, sè aghândhu’ gagasan-gagasan kabhudhâjâ’ân, ampon kalowar è pan-saponapan meḍia. Salèrana jhughân ampon acaca è bânnya' ḍiskusi bân seminar bhudhâjâ.

## Proses kreatif
È ḍâlem jurnalistik, Ahmaḍ Tohari perna dhâddhi reḍaksi è koran harian Merḍeka, majalah Kalowarga, bân majalah Amanah, kabbhi è Jakarta. Salanjhâng karir tolèsanna, pangarang sè bâḍâ è asrama Islam panèka ampon ngasèllaghi novel bân koleksi carèta panḍâ'. Pan-bârâmpan fiksina, tamaso' *trilogi Ronggeng* *Ḍukuh Paruk*, ampon èterbi'aghi è bhâsa Jeppang, Jerman, Bâlândhâ, bân Bhâsa Inggris. È taon 1990, orèng sè senneng mancèng panèka noro' Program Tolèsan Internasional è Iowa City, AS, bân narèma pangarghâ'ân *Fellow of the University of Iowa*.

Ronggeng Ḍukuh Paruk, novel sè èterbitaghi è taon 1982, nyarèta'aghi perjuangan para penari tayub è ḍusun kènè' Ḍukuh Paruk è bâkto pergolaghân komunis. Karyana èangghep nyalèndhâ bân pamarènta Orḍe Anyar, sè aghâbây interogasi è minggu-minggu. Ahèrra, Tohari ngontak kancana Gus Ḍur bân èbebasaghi ḍâri intimidasi bân katarèkatan hokom.

Bâgiyân katello' ḍâri trilogi sè ajuḍul *Jantera Bianglala* èterjemahaghi ḍâ' bhâsa Inggris bân petotoran èterbitaghi è eḍisi *Silenced Voices* ḍâri Manoa Journal sè èterbitaghi bân Universitas Honolulu è taon 2000, tamaso' bâgiyân-bâgiyân sè èsènsor sè ta' èserrat è eḍisi bhâsa Inḍonesia.

## Sombher
Fahri Hamzah

Fahri Hamzah (lahèr 10 November 1971) panèka politikus Indonesia dâri Nusa Tenggara Bârâ' sè toman ajabat mènangka Bekkèl Katua Dèwan Perwakilan Rakyat periode 2014–2019.

## Kaodi'ân Awwâl
Fahri ècatet toman ajhâlâni pendidikan è Fakultas Partanèyan Univèrsitas Mataram taon 1990 kantos 1992. Salèrana ta' alanjut kuliyana è Unram bân mèlè maso' Fakultas Èkonomi Univèrsitas Indonesia taon 1992.

È UI kagiadhân aktivissa ongghâ. Salèrana dhâddhi Katua Umum Forum Studi Islam è fakultassa, bân jhughân ècatet toman dhâddhi  Katua departemen panelitian bân pangembhângan è senat mahasiswa Universitas periode 1996–97.

È jhâman Reformasi taon 1998, Fahri sè aktif è organisasi-organisasi mahasiswa Islam è Jakarta noro' majhâghâ lahèrra Kesatuan Aksi Mahasiswa Muslim Indonesia (KAMMI) è Malang, bân ajabat mènangka Katua I è periode 1998–1999. Salèrana noro' ngurus gerraghân-gerraghân alabân rezim Orde Anyar asareng KAMMI. Saellana toronna Soeharto, salèrana asareng gerraghânna teptep anyokong  Prèsidèn anyar B.J. Habibie, maskè sabâgiyân rajâ mahasiswa bâkto jârèya molaè nangtang Habibie sè èyangghep ta' bhidhâ kalabân sè sabelluna.

## Politik

### MPR
Salèrana kapèlè dhâddhi staf ahli Majelis Permusyawaratan Rakyat periode 1999–2002 bân noro' dâlem diskusi-diskusi amendemèn UUD 1945.

### DPR
Fahri kapèlè ka DPR dâlem Pèlèyan Umum  legislatif Indonesia 2004 lèbât daèrah Pèlèyan NTB. Salèrana kapèlè ka komisi III kalabân bidang hokom bân dhâddhi Bekkèl Katua, terros è ka'dissa' kantos kapèlè polè dâlem Pèlèyan Umum legislatif Indonesia 2009. Tangghâl 15 November 2011, salèrana èpinda ka komisi IV kalabân bidang, è antarana BUMN bân pardhâghângan, jhughân ka Bhâdhân Kahormadhân DPR aghentè'è Ansory Siregar. jabadhânna mènangka Bekkèl Katua è komisi kasebbhut èghentè'è sareng Nasir Djamil, kancana è fraksi PKS.

Bulân Mei 2013, Fahri bân Nasir (sè sabelluna èpinda ka komisi VIII), è pabâli ka komisi III.

## Pameccadhân Sareng PKS
Tangghâl 4 April 2016, Fahri sè bâkto panèka dhâddhi Bekkèl Katua DPR RI èpeccat sareng  PKS. Katua Majelis Syura PKS, Salim Segaf Al Jufri abâlâ Fahri èyangghep ta' ajhâlâni amanah dâri Katua Majelis Syuro ghâbây nyorot dâri jabadhânna mènangka Bekkèl Katua DPR. tapè Fahri abâlâ salèrana ta' aghâbây kasala'an rajâ sè madhâddhi nyama partaiya cacat.

## Sombher-sombher
Afriansyah Noor

Afriansyah Noor gellar Datuak Rajo Basa (lahèr 20 April 1972) panèka politikus Indonesia sè ajabat mènangka Bekkèl Menteri Ketenagakerjaan tangghâl 17 September 2025 dâlem Kabinèt Merah Putih. Salèrana sabelluna ajabat mènangka Bekkèl Kapala Bhâdhân Penyelenggara Jaminan Produk Halal (22 Oktober 2024-17 September 2025). Salèrana sabelluna èkennal mènangka kader dâri Partai Bulân Bintang sè ajabat dhâddhi Sekretaris Jenderal è periode 2019-2024.

## Kaodi'ân Pribadi
Afriansyah, otabâ Ferry, èlahèrraghi è Jambi tangghâl 20 April 1972. Salèrana ana' dâri eppa'na anyama Fauzi Noor bân èbhuna anyama Upik Tando sè asalla dâri Somattra Bârâ'. Èbhuna panèka ana' dâri Sidi Tando, pangusaha Indonesia kasohor dâlem jhâman 1950-an. Bâkto kènè', salèrana odi' è Lubuk Linggau, Somattra Lao'.

Afriansyah akabin sareng Lin Nurhayani. Salèrana andi' empa' ana' sè anyama Putri Ariska Anggraini Noor, Akmal Farhansyah Razzak, Lutfia Nur Hasna Rahmatika, bân Putra Ramzzysyah Noor Razak.

## Pendidikan
Afriansyah mamarè pendidikan è SDN 5 Lubuk Linggau (1984), SMPN 3 Lubuk Linggau (1987), bân SMAN 4 Jambi (1990). Salèrana ollè gellar sarjana teknik dâri Institut Sains bân Teknologi Nasional (ISTN) taon 1997. Salèrana pas ollè gellar magister sains S-2 Èlmo Administrasi dâri Sakolah Tèngghi Èlmo Administrasi Mandala Indonesia (STIAMI) taon 2010. Taon 2024, salèrana ollè gellar doktor administrasi publik è Fakultas Èlmo Sosial bân Èlmo Politik Univèrsitas Sriwijaya kalabân prèdikat Cumlaude kalabân desertasi ajudul “Model Collaborative Governance dalam Evaluasi Program Peningkatan Kualitas Pekerja Migran Indonesia”.

## Karir
Sabelluna mamarè gellar sarjana, Afriansyah alako dhâddhi pangawas proyek PT Nusa Raya Cipta taon 1996. Salèrana pas alako è pan-bârâmpan perusahaan, panèka Direktur Operasional PT Harna Ruas Permai (1998–2000), Direktur Marketing PT Yosinesta Dwipratama (2004), Direktur Operasional PT Kamba 9 (2004–2005), Direktur Operasional PT Georai Pratama (2005), bân Direktur Pangamanan Asèt bân Panertibhân Bhâdhân Pangelola Komplek Kemayoran (2005–2008). Sale jhughân toman dhâddhi Dèwan Pembina Yayasan Aghung Darma Fiskal Plus Education (2004–2005).

Afriansyah adaftar dhâddhi kader Partai Bulan Bintang (PBB) sejjhâk 1998 bân salèrana èkennal mènangka sala sèttong orèng kaparcajâ'ân Katua Umum PBB Yusril Ihza Mahendra. Salèrana toman lèma kalè majhu mènangka calon angghuta Dèwan Perwakilan Rakyat Republik Indonesia (DPR-RI), sejjhâk Pèlèyan Umum 2004 kantos marè Pèlèyan Umum 2024, tapè ta' suksès kapèlè. salèrana toman ajabat Komandan Brigade Hizbullah Partai Bulan Bintang sè kaduwâ'.

## Sombher-sombher
Humphrey Bogart

**Humphrey DeForest Bogart** (; 25 Dèsèmber 1899 – 14 Jânuwari 1957), èjhulughi **Bogie**, iyâ arèya aktor Amèrika. Penampilanna è sinema Hollywood klasik madhâddhiyâghi jarèya ikon bhudhâjâna Amèrika. Taon 1999, American Film Institute mèlè Bogart mènangka bintang sè palèng bhâghus Dâlem sinema klasik Amèrika.

## Penampilan radio terkenal

## Penghargaan dan kehormatan

## Referensi


## Pranala luar

*  di IMDb (dalam bahasa Inggris)
Marlon Brando

**Marlon Brando Jr.** (3 April 1924 – 1 Juli 2004) iyâ arèya aktor Amèrika. Secara lowas èyangghep mènangka sala sèttong aktor sinema palèng hebat è abad ka-20, Brando narèma bânnya' penghargân ḍâri karierra ghân satèya, sè ella ajhâlân 6 dekade, tamaso' 2 Academy Award, 3 British Academy Film Awards, Penghargân Festival Film Cannes, 2 Golden Globe Award, bân Primetime Emmy Award.

## Filmografi

* *The Men* (1950)
* *A Strètcar Named Desire* (1951)
* *Viva Zapata!* (1952)
* *Julius Caesar* (1953)
* *The Wild One* (1953)
* *On the Waterfront* (1954)
* *Désirée* (1954)
* *Guys and Dolls* (1955)
* *Operation Teahouse* (1956) (short subject)
* *The Teahouse of the August Moon* (1956)
* *Sayonara* (1957)
* *The Young Lions* (1958)
* *The Fugitive Kind* (1959)
* *One-Eyed Jacks* (1961) (also director)
* *Mutiny on the Bounty* (1962)
* *The Ugly American* (1963)
* *Bedtime Story* (1964)
* *Morituri* (1965)
* *The Chase* (1966)
* *The Appaloosa* (1966)
* *Mèt Marlon Brando* (1966) (short subject)
* *A Countess from Hong Kong* (1967)
* *Reflections in a Golden Eye* (1967)
* *Candy* (1968)
* *The Night of the Following Day* (1968)
* *Burn!* (1969)
* *King: A Filmed Record... Montgomery to Memphis* (1970) (documentary)
* *The Nightcomers* (1972)
* *The Godfather* (1972)
* *Last Tango in Paris* (1972)
* *The Missouri Breaks* (1976)
* *Raoni* (1978) (documentary) (narrator)
* *Superman* (1978)
* *Apocalypse Now* (1979)
* *The Formula* (1980)
* *A Dry White Season* (1989)
* *The Freshman* (1990)
* *Hearts of Darkness: A Filmmaker's Apocalypse* (1991) (documentary)
* *Christopher Columbus: The Discovery* (1992)
* *Don Juan DeMarco* (1995)
* *The Island of Dr Moreau* (1996)
* *The Brave* (1997)
* *Frè Money* (1998)
* *The Score* (2001)
* *Superman Returns* (2006) - *Posthumous appearance, appears in archive footage as Jor-El*
* *Superman II: The Richard Donner Cut* (2006)
* *BRANDO* (2007) (TCM Documentary)
* *Blood,Sweat,& Brando* (2008) (archive footage)

## Referensi


## Pranala luar

*  di IMDb (dalam bahasa Inggris)
* Brando's Early Career
* Marlon Brando: The Actor's Actor Diarsipkan 2008-09-20 di Wayback Machine.
Budi Wiweko

Prof. Dr. dr. **Buḍi Wiweko,** MD, Sp.OG(K)(lahèr 15 Agustus 1971) panèka ḍosen, praktisi klinis, ḍokter spesialis, pejabat UI bân peneliti è biḍang keḍokteran. Buḍi Wiweko resmi dhâddhi Profesor Fakultas Keḍokteran Universitas Inḍonèsia (FK UI) è tangghâl 8 Sèptèmber 2018 kalaban piḍato sè ajuḍul Inovasi Keḍokteran Reproḍuksi Era Ḍisruptif. Salèrana èkennal kalabân sala sèttong profesor sè palèng ngoḍâ è biḍang èlmo Keḍokteran bân kalabân ḍokter sè ngalakonè penyimpanan Folikel Antral beku lughâllu è Asia. Buḍi Wiweko jhughân cè' èkennalla polana inovasina, khusussâ è biḍang teknologi meḍis, sala sèttong aplikasi sè ècèptaaghi èngghi panèka IKO (Inḍonesian Oocytes Calculator) sè bisa ngètong usia biologis bâbinè' sè nyata namong kalabân marèksa Hormon Anti-Mullerian. Salèrana segghut dhâddhi pembicara otama è bânnya' acara-acara neng è dâlem negri bân è lowar negri, è antarana konferensi internasional akadhi ASRM (*American Society for Reproductive Medicine*), ESHRE (*European Society of Human Reproduction and Biology*), bân AOFOG (*Asia and Oceania Federation of Obstetrics and Gynaecology Congress*). Buḍi Wiweko jhughân maddhek pusat penelitian è Jakarta sè èkennal kalabân IMERI (*Indonesian Medical Education and Research Institute*), bân Innovate (*Indonesian Innovation for Health*),  *Technology Transfer Office* (TTO) sè nyambhung para peneliti bân indḍustri. Buḍi Wiweko panèka mantan presiḍen organisasi keḍokteran reproduksi Asia-Pasifik, sè èkennal kalabân ASPIRE (*Asia Pacific Initiative on Reproduction*). Salèrana èpèlè dhâddhi katowa POGI (Persatuan Obstetri Genecology Indonesia). Samangkèn jhughân dhâddhi katowa senat akaḍemik Universitas Inḍonèsia.

## Biografi

### na'-kana' bân Penḍiḍighân
Buḍi Wiweko èngghi panèka Pottrana Etty Ratnasari ban Sukanto ana’ nomer empa’ ḍâri enem tarètan. Sa'amponna lulus ḍâri FKUI taon 1996, anom Buḍi Wiweko ka’ḍinto alako dhâddhi kapalana Puskesmas Taba, Kabupaten Musi Rawas, Somattra lao'. Taon 2000 abâli pole ka Jakarta ka'angguy alako ka settong RS swasta sambi nerrosaghi penḍiḍighân spesialis kabiḍanan sareng ginekologi e Universitas Inḍonèsia. Buḍi Wiweko lastarè penḍiḍighân keḍokteran khusussâ coma 3 taon 6 bulân, saterrossa Buḍi Wiweko nerrossaghi penḍiḍighânna kalabân rekan peneliti è *Hyogo College of Medicine* è Jeppang, è taon 2006. Saellana jâriya Buḍi Wiweko nerrossaghi penḍiḍighân keḍokteran subspesialisasi è biḍang enḍokrinologi reproduksi è Fakultas Keḍokteran, Universitas Inḍonèsia 2 taon, bân lulus è taon 2009 Budḍi Wiweko nerrossaghi penḍiḍighânna. è Fakultas Keḍokteran, Universitas Inḍonèsia è biḍang èlmo keḍokteran bân èsambhât è taon 2014. Jhughân nerrossaghi penḍiḍighân è biḍang manajemen RS è Fakultas Keḍokteran, Universitas Gadjah Maḍa bân lulus è taon 2017. È taon 2018 Buḍi Wiweko ngaollè ghellâr tèngghi è biḍang penḍiḍighân, èngghi panèka Profesor.

## Sombher
Giring Ganesha

Giring Ganesha Djumaryo (lahèr 14 Juli 1983) panèka politikus, panyanyi, pangarang lagu, tokoh, bân tokang ngèssè'è sowara Indonesia. Salèrana ajabat mènangka Katua Umum Partai Solidaritas Indonesia (PSI) periode 2019–2023 aghentè'è Grace Natalie. Sejjhâk 25 September 2023, salèrana èlanti' mènangka angghuta Dèwan pembina Partai Solidaritas Indonesia (PSI), bân sè aghentè'è salèrana mènangka Katua, panèka Kaesang Pangarep.

Sabelluna, Giring panèka mantan vokalis grup musik Nidji sè alirân british pop. Tangghâl 31 Desember 2017, salèrana nyorot mènangka vokalis otama Nidji ghâbây fokus È dhunnya politik.

## Kaodi'ân Awwâl bân Pendidikan
Ganesha lahèr kalabân nyama Giring Ganesha Djumaryo tangghâl 14 Juli 1983. salèrana panèka pottra dâri eppa'na anyama Djumaryo Imam Muhni sè bhângsa jhâbâ bân èbhuna anyama Irmawaty sè bhângsa Minangkabau. Eppa'na panèka wartawan foto sè toman atugas è kantor berita Antara, harian Berita Yudha, bân majalah Asri.

Giring asakola è SMAN 34 Jakarta. Saellana lulus 2002, salèrana maso' ka Jurusan Èlmo Hubungan Internasional Univèrsitas Paramadina, tapè salèrana ngala' cuti kuliyah taon 2005.

Bulân Oktober 2003, salèrana asareng ca-kancana toman kapèlè mènangka dèlègasi kampus ghâbây noro' Partemmowan Nasional Mahasiswa Hubungan Internasional sa-Indonesia (PNMHII) è Univèrsitas Budi Luhur. Salèrana toman nyalon mènangka Prèsidèn Mahasiswa Univèrsitas Paramadina è taon 2004, tapè ta' dhâddhi.

Taon 2017, salèrana sempet alanjut kuliyana, tapè ta' marè polana salèrana è pakalowar dâri status mahasiswa Jurusan Èlmo Hubungan Internasional Univèrsitas Paramadina. Salèrana ngaollè gellar Sarjana Èlmo Komunikasi dâri Univèrsitas Terbuka tangghâl 18 April 2023.

## Karyana
*Rolling Stone Indonesia* ngangka' lagu karyana giring "Laskar Pelangi" è pangkat 134 dâlem daftar lagu Indonesia palèng bhâghus salanjhângnga odi'. Dâlem komèntarra, Hasief Ardiasyah nolès jhâ' malarat ghâbây parcajâ jhâ' lagu kasebbhut ètolès ta' kalabân camporan karya Pangiran.

## Sombher
Fajar Riza Ul Haq

Fajar Riza Ul Haq (lahèr 1 Februari 1979) panèka intelektual bân aktivis Muhammadiyah adârâ Sunda dâri Sukabumi, Jhâbâ Bârâ'. Samangkèn, salèrana maso' dâlem Kabinèt Merah Putih Prabowo-Gibran bân è kaparcajâ dhâddhi Bekkèl  Menteri Pendidikan Dhâsar bân Nengnga Indonesia sejjhâk 21 Oktober 2024. Sabelluna, salèrana toman dhâddhi Staf Khusus Menteri Pendidikan bân Kabudhâjâ'ân Muhadjir Effendy (2016-2019) bân jhughân Staf Khusus Menteri Sekretaris Naghârâ Bidang Sosial bân Kabudhâjâ'ân Pratikno (2020-2024).

## Kaodi'ân Awwâl
Lahèr dâri kalowarghâ sederhana sè Islam tradisional ta' maèlang semangaddhâ dâlem nyarè èlmo kaodi'ân sè luwas. Orèng lakè' kalahèran 1 Februari 1979 ka'dinto ajhâlâni pendidikan Dhâsar è SDN Cibunar 1, Kadudampit, Sukabumi (1986-1992).

Taon 1992-1995, salèrana asakola è Madrasah Tsanawiyah Yasti 1 Cisaat sè bâdâ è Kottah Santrèh kasebbhut. Salèrana partama kalè arantau ka Ciamis, ghâbây madâlem èlmo (tafaqquh fiddin) è Madrasah Aliyah Kaaghâma'an Khusus (MAKN) Darussalam Ciamis.

## Karir
Biyasanah, lulusan MAKN alanjut studi ka Tèmor Tengnga otabâ Institut Aghâma Islam Naghârâ (samangkèn UIN). Tapè Fajar bhidhâ. Benni polana ta' poron, tapè polana biaya sè korang. Mèlana dâri ka'dissa', salèrana nyarè beasiswa saèngghâ akhèrra bâdâ è Fakultas Aghâma Islam Univèrsitas Muhammadiyah Surakarta (UMS), Jhâbâ Tengnga.

Fajar ngakoè jhâ' "è UMS kaulâ odi' dâlem atmosfer intelektual bân pardebbadhân sè dinamis". Iklim sè macem ka'dinto ngaterraghi Fajar ka Pimpinan Cabang IMM Sukoharjo mènangka Katua Umum periode 2000-2002. Aktivisme è IMM èlakonè kantos ka level pusat kalabân dhâddhi Katua è Dèwan Pimpinan Pusat IMM.

Saellana mamarè pendidikan S-1 è UMS, salèrana dhâddhi bâgiyân dâri Pusat Studi Budhâjâ bân Parghentèyan Sosial (PSBPS) UMS sambi ngangsu kaweruh dâ' Program Studi Aghâma bân Lintas Budhâjâ (Center for Religious and Cross-cultural Studies), Sakolah Pascasarjana Univèrsitas Gadjah Mada, Yogyakarta. Gellar doktor dâlem bidang Kapemimpinan bân Inovasi Kabijaghân jhughân è kala' è kampus sè padâ.

Saellana ollè gellar master è taon 2006 dâri UGM, È bâkto sè padâ, salèrana jhughân dhâddhi bâgiyân dâri MAARIF Institute sè bâdâ è Jakarta. MAARIF Institute panèka lembaga sè dhâddhi katalisator dâlem maluwas pèkkèran-pèkkèran rajâ Buya Ahmad Syafii Maarif sè aropa cendekiawan Muslim kasohor bân toman ajabat mènangka Katua Umum PP Muhammadiyah (1998-2000).

Karir Fajar è MAARIF Institute ampon abit, kantos samangkèn maskè bennè dhâddhi eksekutif polè. Èmolaè taon 2006 mènangka direktur program. Saellana tello taon è MAARIF, salèrana ètahbisaghi mènangka nakhoda otabâ Direktur Eksekutif MAARIF Institute for Culture and Humanity saabiddhâ ennem taon (2010-2016).

Aktivisme bân kalakowan kemanusiaan ta' ambu saellana Fajar ta' dhâddhi direktur Eksekutif MAARIF Institute polè. Kalakowan  kemanusiaan dhâddhi komitmenna kantos samangkèn teppa'na è kaparcajâ dhâddhi Bekkèl  Menteri Pendidikan Dhâsar bân Nengnga  Republik Indonesia (2024-2029).

## Sombher-sombher
Farid Anfasa Moeloek

Prof. Dr. dr. H. **Fariḍ Anfasa Moeloek**, Sp.OG. (lahèr, 28 Juni 1944) panèka ḍokter Inḍonèsia bân ḍosen kebidanan bân ginekologi è Universitas Inḍonèsia. Salèrana dhâddhi Mentri Kasèhatdhân Inḍonèsia ḍâri taon 1998 kantos 1999, atugas è kabinet akhèr Presiḍen Soeharto bân kabinet Presiḍen B. J. Habibie.

## Kaoḍi'ân Awwâl
Fariḍ lahèr tangghâl 28 Juni 1944, è dhisa Winong è Liwa, Lampung, dhâddhi ana’ bungso nomer ḍuwâ’ ḍâri Abḍul Moeloek Soetan Anjoeng, ḍokter, ban Poeti Alam Naisjah, ghuru. Para' kabbhi angghuta kalowargana Fariḍ panèka ḍokter, bân ale'na, Nukman Moeloek, dhâddhi ḍokter bân profesor anḍrologi è Universitas Inḍonèsia. Pamanna, Sutan Assin, panèka ḍokter beḍah, bân sapopona jhughân ḍokter.

Eppa’na Farid, Abdoel Moeloek, ngallè ka dhisa Winong kalaban pangarep ta’ etangkep sareng pasukghân Jeppang, sè etojjuwâghi ka intelektual Inḍonèsia. Sa'abiddhâ neng è dhisa, orèng towana Fariḍ aberri' layanan kasèhatdhân bân penḍiḍighân gratis, sè aghâbây kalowargana èhormatè. ramana keya ngala' ana’ ḍâri dhisa. Salastarèna Inḍonèsia mardhika è taon 1945 kaluwarga ka'ḍinto hijrah ka Tanjungkarang, ibu kota Lampung. Abḍoel ngala' allè RS pusat kottah ḍâri pasukan Jepang bân dhâddhi kapalana. E bâkto Revolusi Nasional Inḍonèsia, Fariḍ ènga' ka ramana sè ngobati prajurit sè loka ḍâri kaḍuwâ' sisi èbârengi staf RS, sè madhateng inspirasi ka'angghuy dhâddhi dokter. Saellana ramana sèdhâ è taon 1973, (ḌPRḌ) motossaghi ka'angghuy anyamaè RS kasebbhut kalabân nyamana ramana.

Masa na'-kana'na Fariḍ alampa'aghi è Tanjungkarang, mamarè penḍiḍighân dhâsar ḍâri SḌ Xaverius sampe' ka SMA Negeri kottha. È bâkto ghi' kènè', Fariḍ èkennal kalabân fotografer bân orèng sè senneng ajhâr. salèrana èjhulughi Yip polana *rhotacisme*.

## Sombher
Muchtaruddin Mansyur

**Prof. Dr. Muchtaruḍḍin Mansyur, M.S., PKK., PGDRM., Sp.Ok., Ph.D**. panèka praktisi bân akaḍemisi sè asmana èkennal è dhunnya keḍokteran pekerja'an. Bânnya' publikasi penelitianna sè èindeks è jurnal internasional sè èkennal, jurnal nasional sè èakreḍitasi, bân prosiḍing internasional. Lahèr è Palembang tangghâl 18 Ḍèsèmber 1958, **Prof. Muchtar** (biyasana esebbut) aropa’aghi orèng se abhâktè tor integritas ḍâlem kalakowanna. ghâmpang Mèsem aropa’aghi tandha sè khas è antarana kanca-kancana ban nahasiswa sè èajhâri.

Rassa parḍuli ḍâ' orèng laèn sè ètanamaghi ḍâlem Dr. Dra. Hj. Buḍiati, lakèna M.Si., ta' bisa èpèsa ḍâri pangadhilân orèng towana, sè salanjhângnga namenaghi pentingnga nilai-nilai aghâma bân sosial è ḍâlem abâ'na. Bânnya' ḍokter sè ampon sukses è bâbâna bimbinganna, bân kamora'an bân pardhulina ḍa' ka bawahan sè non-ḍokter panèka nilai-nilai sè kodhu èarghâi bân ècontoh sareng ḍokter junior.

## Penḍiḍighân
Salèrana asakola SD bân SMA è kampongnga Palèmbang. Saterrossa lulus kalabân ijazah keḍokteran è bulan Sèptèmber 1983 ban molaè alako dhâddhi ḍosen è Fakultas Keḍokteran, Universitas Inḍonèsia, è taon se paḍâ. Sangang taon saterrossa, è tangghâl 23 April 1992, salèrana resmi ollè ghellâr Magister è biḍang Stuḍi Kasehatdhân bân Keselametdhân Karjâ. Namong, pellona ka'angghuy èlmo bân kabhutowan ka'angghuy alaksana'aghi èlmo sè maḍâteng salèrana ka'angghuy nerrossaghi pangajharan sè lebbi  tèngghi. Kasehadhân bân Parabâdhân Masyarakat dhâddhi fokus stuḍi ḍoktoralla è Universitas Metropolitan Leeḍs è Inggris, è ḍimma salèrana ollè ghellâr Ḍoktor Filsafat è taon 2009.

## Karier
Ta’ abit sa'amponna lastarè kuliah kaḍokteran è Fakultas Kaḍokteran, Universitas Inḍonèsia, Muchtar (sè èkennal kalabân taresna sareng kanca-kancana) èrèkrut tor molaè alako dhâddhi ḍosen ngajhâr è universitassa. Motto-na "Alakoh Kerras, Alako èkhlas, Alako Pènter."

## Sombher
Rezky Adhitya

**Rezky Adhitya Dradjatmoko** (lahèr tangghâl 26 Pèbruwari 1985) èngghi panèka palakon sareng moḍèl Inḍonèsia. Salèrana molaè èkennal sareng orèng bânynya' karana lakonna è ḍâlem Pottrè sè Èporop.

## Karèr
Rezky amolaè karèrna è ḍunia akying kalabân alakon è ḍâlem sèrial Adam & Hawa è taon 2004. Pas, è taon 2006, salèrana ngaollè lakon mènangka dhâddhi Arifin è ḍâlem filem lu-ghâlluna, èngghi panèka Jatuh Cinta Polè.

## Kaoḍi'ân awwâlna
Rezky lahèr kalabân yRezky Adhitya Dradjatmoko è tangghâl 26 Pèbruwari 1985. Salèrana pottra ḍâri Trijogo Dradjatmoko sareng Ratna Prita. Rezky mamarè pamolangna è SMA Al-Azhar Kemang Pratama jurusân IPA. Saamponna ka'rowa, salèrana alanjutaghi pamolangna sè lebbi tèngghi ka Universitas Bina Nusantara kalabân ngala' jurusân tèknik inḍustri.

## Kaoḍi'ânna dhibi'èn
Rezky ngalaksaaghi kabinanna asareng Citra Kirana è Banduyè tangghâl 1 Ḍèsèmber 2019. È tangghâl 28 Agustus 2020, kaḍuwâna èparèngè sorang ana' Lakè' sè èparèngè nyama Keene Attharrazka Adhitya.

### Kontrovèrsi

#### Gugâdhân ana' biologis
È bulân Junè 2021, Rezky ègugat sareng Wenny Ariani kaangghuy ngakowè ana' ḍâri lowar nèka sè kadhâddhiyân è taon 2013. Gugatan kasebbhut èdaftraghi ka Pengadilan Negeri Tangerang è tangghâl 25 Juni 2021. Wenny nuntut Rezky kodhu aghântè'è pessè sabânynya' 17,5 miliar tor Rezky kodhu ngako sareng tanggung jawab. È Siḍang sè èlaksanaaghi bulân Agustus 2021, Rezky ngako bâḍâna hubungan bisnis sareng Wenny tor ta' tarèma kaangghuy ngako bâḍâna ana' panèka. Gugatan kasebbhut akhèrra ètolak sadhâjâna karana èdhâsaraghi ka potosan Majelis Hakim Pengadilan Negeri Tangerang tangghâl 3 Pèbruwari 2022, atas kasus alabân hokom terkat pengakuan ana' asli. Putusan kasebbhut ènyataaghi jhâ' Rezky ta' kabhuktè toman akabin tor ngaghungè pottra sareng Wenny Ariani.

## Sombher
Sulawèsi Ḍâjâ

**Sulawèsi Ḍâjâ** (èsingkat Sulut) iyâ arèya sala sèttong propènsi sè bâḍâ è ujung ḍâjâ Polo Sulawèsi, Inḍonèsia, kalabân èbhu kottha sè bâḍâ è kottha Manado. Sulawèsi Ḍâjâ otabâ Sulut abâtes kalabân Tasè' Maluku bân Samudra Pasifik è bun tèmor, Tasè' Maluku è bâgiyân Lao', Tasè' Sulawèsi bân Propènsi Gorontalo è bun bârâ', bân Propènsi Davao Occidental è bun ḍâjâ. Penduduk Sulawèsi Ḍâjâ è ahèr taon 2024 ajumla 2.645.291 jiwa, bân luas wilayana ra-kèra 13.892,47 km².

## Sombher
Eza Gionino

Muhammad Reza Pahlevi (lahèr tangghâl 10 Mèi 1990), sè lebbi èkennal mènangka **Eza Gionino** èngghi panèka palakon sareng moḍèl Inḍonèsia.

## Kaoḍi'ân awwâlna
Eza lahèr tangghâl 10 Mèi 1990 è Samarinda, Kalimantan Tèmor.

## Kaoḍi'ânna dhibi'èn
Eza akabin sareng Meiza Aulia Coritha è Grand Glaxy Park, Bekasi, Jhâbâ Bârâ' è tangghâl 22 Juli 2018. Kaḍuwâna ngaghungè tello' ana' èngghi panèka Nichole Zalya Gionino sè lahèr tangghâl 25 Junè 2019, Khan Gionino sè lahèr tangghâl 21 Pèbruwari 2021, sareng Akshay Gionino sè lahèr tangghâl 4 Agustus 2022.

## Karèr
Sabelluna amaèn è ḍunia hiburân, Eza toman alako dhâddhi karyawan è bâgiyân banket è sala sèttong hotèl sè bâḍâ è Inḍonèsia. Salèrana ngawwâllè karèrna è ḍunia hiburân kalabân dhâddhi sorang cover boy. Saamponna ka'rowa, salèrana molaè nerrosaghi ka ḍunia akting kalabân amaèn è sèrial Idola è taon 2006.

## Kasus
Eza èhokom pèttong bulân è penjara tor èpotong massa tahanan sareng Pengadilan Negeri (PN) Jakarta Lao', saamponna bâḍâ bhuktè jhâ' Eza sala karana ampon nyakè'è ḍâ' mantan pacarna, Ardina Rasti, è bulân Jânuwari 2103. Vonis kasebbhut èteptepaghiè sareng hakim è tangghâl 5 Junè 2013.

Ḍutaon saamponna panèka, è tangghâl 1 Agustus 2015, Polrès Mètro Jakarta Lao' nangkep Eza jhâm 00.30 WIB ècompo'na, èngghi panèka è Perumahan Cibubur Country Blok CCOV Nomer 22, Bogor, Jhâbâ Bârâ'. Salèrana ètangkep nalèkana pareppa'an ngonsumsi narkoba sejennis sabu-sabu.

## Sombher
Tedjo Edhy Purdijatno

Tedjo Edhy Purdijatno (lahèr 20 Sèptèmber 1952) panèka *Menteri Koordinator* Bidhâng *Politik*, Hokom, bân *Keamanan Republik Indonèsia* sè ajabât sajjhek 27 Oktober 2014 kantos 12 Agustus 2015. Tedjo jhughân perna ḍhâḍḍhi Kopala *Staf TNI* Angkadhân *Laut (KSAL)* taon 2008-2009. Samarèna Sri Sultan Hamengkubuwono X mundhur ḍâri *organisasi massa (ormas) Nasional Demokrat (Nasdem)* mènangka Katoa *Dèwan Pembina (Wanbin)*, Tedjo Edhy Purdijatno ètodhu kaangghuy nengghunè posisi sè èḍhingghâllaghi sareng Sri Sultan Hamengkubuwono X.

## Panḍhiḍhighân bân karièr
Tedjo nammattaghi panḍhiḍhighân militèrra è *Akademi Angkatan Bersenjata Republik Indonesia (AKABRI)* angkadhân 21 taon 1975. Salaèn ghâpanèka, panḍhiḍhighân militèr laènna sè lakonè panèka *Kursus Perwira Remaja, Dikbang ABRI* Angkadhân XXIII (1976-1978), *Sus Prostis, Diklapa II, Seskoal* Angkadhân 29, *Sesko ABRI,* bân *Lemhanas KRA A-34.* Tedjo ollè ghellâr *Sarjana* Hokom ḍâri *Universitas Hangtuah Surabaya* è taon 2001. 

**Karièr politik** 

Tedjo èlantèk mènangka *Menteri Koordinator Politik,* Hokom bân *Keamanan* è tangghâl 27 Oktober 2014 sareng *Prèsiden Joko Widodo.* Panjhânnânganèpon bhâreng bân 33 *menteri* laènna maso' è ḍâlem *Kabinèt Kerja*. È bulân Maret 2015, Tedjo bhâreng bân *TNI* abâḍâaghi latèyan perrang è Poso, polana bâḍâna potènsi *tèrorisme* è ḍâlem *acara Sail Tomini* 2015.

## Sombher
Danar Widianto

**Danar Widianto** (lahèr 11 April 2003) panèka sala sèttong panyanyi bân pancèpta lagu dâri Indonesia. Danar panèka juwara katello' è X Factor Indonesia musim katello sè èsiyaraghi è tivi RCTI è taon 2021–2022. 

## Ka'odi'an Awwâl ban Pândidighân
Danar bhâbbhâr kalabân nyama Danar Widianto è tangghâl 11 April 2003 è Sumampir, Purwokerto Dâjâ, Kabhupatèn Banyumas, Provinsi Jhâbâ Tengnga. Danar panèka pottra sarèyang dâri empa' satarètanan, ramana anyama Iwan bân èbhuna anyama Tuti. Ramana alako menangka montir bân èbhuna mènangka  padhâghâng jhâjhân pasar. Danar lahèr ḍâri kâlowarga Muslim bân ḍâri suku Jhâbâ.

Danar èkennallaghi dâ' musik sajjhèk kènè'. Orèng seppona ngennallaghi dâ' musik sajjekk bhâji' kalabân èpangèdingaghi musik gendingan Jhâbâ. Kâlowargana Danar acarèta jhe' Danar senneng anyanyi sajjek kènè'. Salèrana alatè dhibi' kamampowan nyanyina è bhân-sabbhân bâkto. sampè' mandina abit polana sambih alatè anyanyi è jeḍḍèng. Danar molaè ghu-ongghu ngengsè bakatdhâ sajjek toju' è bangku 9 SMP. Salèrana jhughân ajhâr alatè vokal è bâbâ bimbingan Acun sè ngalatè Danar tanpa mènta bhâjârân.

## Sombher
Once Mekel

**Ellfonda Mekel**, otabâ èkennal mènangka **Once Mekel** otabâ coma **Once**, (lahèr 21 Mèi 1970), panèka panyanyi, panalètè, pângamat industri musik, pengosaha, bân politisi. salèrana amolaè karirra mènangka vokalis è festival band. Hobina anyanyi terros alanjut sampè’ SMA. Sa'ellana lolos SMA, salèrana ḍhâḍḍhi panyanyi sèmi-profèsional.

Sa'ellana bâdâ è dhunnya lembaga manajemèn panalètèyan bân bisa dhâddhi vokalis sè cè' èkennalla, è taon 1999 Once èsoro aghâbhung ka Dewa 19 sè sajjhek album kaduwâ'na aoba nyama dâddhi Dèwa malolo, aghântè'è Ari Lasso mènangka vokalis sa'amponna lastarè aghâbây album *Pandawa Lima* (1997) bân single *Elang* (1999). Sabellunna noro' band, salèrana ampon makalowar single solo, akadhi "Juwita Pandang" (1991) bân "Anggun" (1999).

È dâlem Dewa, salèrana aghâdhui peran penting dâlem kaberhasilân duwâ' album sè palèng lares, *Bintang Lima* (2000) bân *Cintailah Cinta* (2002), kalabân vokal sè khas. Once ampon makalowar lèma' album sareng Dèwa. Sa'ellana suksès mènangka vokalis band, Once abâli arintis karir solona kalabân single "Dealova" (2005), sè ètampelaghi è soundtrack ghâbây filem sè anyama padâ.

Sa'ellana Dewa èbhubhârraghi è taon 2011, polana èdhina'aghi sareng Once, Once molaè fokus ḍâ' karirra mènangka panyanyi solo. Sa'ellana makalowar pan-bârâmpan single, ahèrra makalowar album pertamana sè abhul-ombhul *Once* (2012). Once èkennal mènangka sala sèttong vokalis lakè' sè palèng bhâgus è Indonèsia dâri seggi karakter bân kakowadhân vokal. Majalah *Rolling Stone* mamaso' Once dhâlem "50 Greatest Indonèsian Singers", ḍaftar 50 panyanyi Indonèsia palèng bhâghus salanjhânga bâkto. 

## Biografi

### Awwâl karir
Once lahèr è Makassar, pottra dâri Yohanes Elias Mekel bân Maria Josephine Mekel Cambey. Bâkto SMP, Once ngantè'è vokalis è band fèstifal, nandhâ'i maso'na salèrana ka dhunnya musik. Sa'ampona SMA, Once dhâddhi vokalis sèmi-profèsional. Band-na toman ngèrèngèh panyanyi-panyanyi sè kalonta akadhi Ita Purnamasari.

## Sombher